《挽知临安府兼浙西制置使曾公 其三》
宋代·曾子良

立海终风黑，洗光双日红。馀波溅渤澥，仙仗岌崆峒。

宗庙神灵在，公师礼数崇。平生精履屐，尚觉小臣忠。

作者简介：抚州金溪人，字仲材，号平山。度宗咸淳四年进士。知淳安县，清慎自守，时边事已急，乃多方保障，民赖以安。入元，程钜夫以遗逸荐为宪佥，不赴。卒年六十三。有《易杂说》、《咸淳类稿》等。